

Vaskin kokoelmatyöryhmä 13.1.17

# Vaskin kokoelmatyöryhmän tehtäviä vuonna 2017

Ryhmän kokoonpano

Ritva Hapuli Turku

Kaisa Hypén, vetäjä Turku

Hannele Lyts Raisio

Pirkko Kähärä Uusikaupunki

Aija Laine Turku

Arja Rytkönen Kaarina

Säde Vainio Salo

## Yhteiskäyttöiseen kokoelmaan liittyvien käytäntöjen kehittäminen ja seuranta

### Vuonna 2017 ajankohtaista on erityisesti

#### Kokoelmien kellutus

* kellutuksen toteuttaminen Turun kaupunginkirjastossa ja siitä saatujen kokemusten arviointi Vaskin näkökulmasta
* cHQ-ohjelman hankinta Turulle / Vaskille?
* vaskitasoiseen kellutukseen ja yhteishankintaan liittyvän rahoituksen anominen syksyllä 2017?

#### Hankintaprosessin tehostaminen

* ns. hankintaportaalin käyttöönotto
* uudet kirjallisuuden hankintakäytännöt ja hankintapaikat

#### E-aineistot

* e-aineistokokoelman ylläpito ja kehittäminen, tarjolla olevien aineistojen seuranta ja testaaminen, hankintaehdotukset
* e-aineistojen käytön seuranta ja raportointi Vaski-johtoryhmälle
* digitointi: Varsinais-Suomen muisti -projektin seuranta

#### Yhteiskäyttöisten kokoelmien laadusta huolehtiminen

* yhteiskäyttöisen kokoelman monipuolisuus ja esim. Merkityksellinen Suomessa –toimintaohjelman huomioiminen kokoelmatyössä
* kysytyimpien aineistojen riittävyys, käytäntönä varatuimpien lista kuukausittain tiedoksi Vaski-johtoryhmälle ja muille intressiryhmille

#### Kokoelmalinjaukset

* varastointilinjaukset, joissa huomioidaan myös maakunnan taso
* Vaskin kehittämispäivässä tuli aloite Vaskin kokoelmalinjojen uudistamiseksi. Sen mukaan kirjastojen tulisi erikoistua hankinnoissaan. Esimerkiksi Anders-kirjastoilla on yhteinen kokoelmapolitiikka, johon on kirjattu kirjastojen erikoistumisalat:
	+ - * + Tietokirjallisuudessa osalla Anders-kirjastoilla on hankinnassa erityisaloja, joilta yksiköt hankkivat kattavammin ilmestyvän kirjallisuuden:

Kannus: maaseutu-alan kirjallisuus

Kaustinen: musiikki (erityisesti kansanmusiikki), hevos- ja ravialan kirjallisuus, kansanparannus

Kokkola: kaikki alat

Kälviä: eri taiteen alat

Lohtaja: kasvatus- ja sosiaalialan kirjallisuus

Toholampi: historia- ja yhteiskunta-alan kirjallisuus

* <https://www.kokkola.fi/palvelut/kirjasto/kirjastot_ja_palvelupisteet/fi_FI/kirjastot_ja_palvelupisteet/_files/95945167925895250/default/Anders-kirjastojen_kokoelmapolitiikka.pdf>
* toteutetaan teemaan liittyvä kysely Vaski-kirjastoille: onko niillä halukkuutta erikoistua hankinnassa ja kokoelmissa joihinkin luokkiin
	+ - * + Vaski-johtoryhmän pöytäkirja 9.12.16, käsitelty asia elokuvien striimauspalveluiden hankinta:

”Päätettiin, että ei oteta tässä vaiheessa kumpaakaan palvelua käyttöön, vaan seurataan tilannetta ja palataan asiaan uudelleen johtoryhmässä syksyn 2017 ensimmäisessä kokouksessa. Pyydetään, että kokoelmatyöryhmä laatii av-aineiston hankinta- ja poistosuunnitelman, jossa huomioidaan lähdetäänkö elokuva-aineiston hankintaa suuntaamaan tulevaisuudessa striimauspalveluja kohti.”

Suunnitelma pitäisi esitellä Vaski-johtoryhmän syksyn ensimmäisessä kokouksessa.

#### Käytännön kokoelmatyön ohjeistaminen

* Vaskin yhteiset Celian äänikirjoihin liittyvät käytännöt
* Korvaushinnan määräytyminen: tarvitaan selkeämmät ohjeet. Esim. lainauskertojen määrän vaikutus korvaushintaan, harvinaisuus…

#### Kokoelma-aiheinen koulutuspäivä(t)

* järjestetään 1-2 kokoelma-aiheista koulutuspäivää maakunnan kirjastojen henkilökunnalle